open-index/open-wikipedia-markdown huggingface dataset:
Felix Herngren

**Felix Tobias Herngren** (s. 4. helmikuuta 1967 Tukholma) on ruotsalainen näyttelijä, elokuvaohjaaja ja koomikko. Herngrenin isoveli Måns Herngren on myös näyttelijä ja ohjaaja. Felix Herngren on 189 senttimetriä pitkä.

Vuonna 1990 uransa aloittanut Herngren on ohjannut satoja mainoksia, joista hän on voittanut myös palkintoja. Koomikkona Herngrenin tunnettuja hahmoja ovat muun muassa kulttuurihenkilö Dan Bäckman sekä erikoisen puhetavan omaava poliisi. Herngren on ohjannut myös monia komediaelokuvia, muun muassa elokuvan *[[Satavuotias joka karkasi ikkunasta ja katosi]]* (2013). Hän toimi myös tuon elokuvan käsikirjoittajana.

Tunnetuin Herngren on kuitenkin sarjasta Solsidan, jossa hän näyttelee yhtä päähahmoista, Alex Löfströmiä. Hän on myös yksi ohjelman ohjaajista ja käsikirjoittajista. Herngrenin tytär Iris näyttelee sarjassa Alexin tytärtä Wilmaa.

## Lähteet
Tuomas Rajajärvi

**Tuomas Rajajärvi** (s. 1949 Kotka) on suomalainen arkkitehti, joka oli pitkäaikainen Helsingin kaupungin kaupunkisuunnitteluviraston päällikkö. Rajajärvi opiskeli Berliinin teknillisessä yliopistossa. Hän on Suomen Arkkitehtiliiton jäsen.

Kaupunkisuunnitteluviraston päälliköksi Rajajärvi valittiin alkuvuonna 2000. Helsingin kaupunginvaltuustossa suurimmat valtuustoryhmät kannattivat hänen valintaansa yksimielisesti.

Rajajärvi kannatti City-Centerin (Makkaratalon) saneerausta. Vuonna 2012 hän uskoi, että Helsingin rakentamisen painopiste sijaitsee idässä ja pääkaupunki saa tasapainoa Östersundomin suunnalta. Hän ajoi Katajanokan rannan hotellihanketta voimakkaasti.

Rajajärvi on asunut Suomen lisäksi Berliinissä.

## Lähteet

## Aiheesta muualla
*Rajajärven haastattelu: Kaupunkisuunnittelun konkari  (PDF)
Marco Sportiello

**Marco Sportiello** (s. 10. toukokuuta 1992 Desio) on italialainen jalkapallomaalivahti, joka edustaa Serie A:ssa pelaavaa Atalantaa. Sportiello on oikeajalkainen.

## Seurajoukkueura
### Uran alkuvaiheet
Sportiellon kasvattajaseura on Atalanta BC, josta hän siirtyi alasarjaseura Seregnoon heinäkuussa 2010. Puolet Sportiellon pelaajaoikeuksista pysyi yhä Atalantalla. Kauden 2010–2011 aikana hän pelasi 28 ottelua. 

Kauden 2011–2012 Sportiello pelasi niin ikään alasarjoissa, nyt Poggibonsin riveissä. Edelleen puolet hänen pelaajaoikeuksistaan kuului Atalantalle. Kauden aikana Sportiello pelasi Poggibonsin riveissä 34 ottelussa.

### Atalanta
Kesäkuussa 2012 Sportiello palasi Atalantaan. Hän siirtyi kuitenkin vielä saman vuoden heinäkuussa lainalle Serie B:n Carpi FC:hen, jossa hän pelasi kauden aikana 30 ottelua. Kauden 2012–2013 jälkeen Sportiello palasi Carpista Atalantan joukkueeseen. Hänen debyyttinsä Serie A:ssa tapahtui tammikuussa 2014 Calcio Cataniaa vastaan. Hän pelasi kauden 2013–2014 aikana kolmessa ottelussa. Kaudella 2014–2015 Sportiello otti Atalantan ykkösmaalivahdin roolin mutta menetti sen kaudella 2016–2017 Etrit Berishalle. Tammikuusta 2017 kesään 2018 Sportiello oli lainalla Fiorentinassa ja kauden 2018–2019 Frosinonessa. 

Sportiello pelasi Atalantassa kaikkiaan 125 Serie A -ottelua, ja päästi niissä 167 maalia sekä piti vastustajan maaleitta 30 ottelussa. Mestarien liigassa hän pelasi seitsemän ottelua.

### Milan
Sportiello siirtyi AC Milaniin ilmaissiirrolla kesällä 2023. Hän pelasi kahden kauden aikana AC Milanissa yhteensä yhdeksän Serie A:n ottelua, yhden Mestarien liigan ottelun, yhden Eurooppa-liigan ottelun sekä yhden Italian cupin ottelun.

### Paluu Atalantaan
Heinäkuussa 2025 Sportiello palasi vanhaan seuraansa Atalantaan.

## Lähteet
Keiju & Menninkäinen

**Keiju & Menninkäinen** on Eliel Arkin käsikirjoittama ja piirtämä jatkuvajuoninen suomalainen strippisarjakuva, joka kertoo metsänväestä. Sarjakuva aloitti ''Ilta-Sanomissa'' kuukauden kotimaisena maaliskuussa 2015.

## Lähteet

## Aiheesta muualla
* Keijun ja menninkäisen kotisivut .
* ESS.fi: Lahtelainen sarjakuva alkoi iltasadusta ja voi hyvin päätyä elokuvaksi. Etelä-Suomen Sanomat 5.1.2015
Helikoniakasvit

**Helikoniakasvit** (Heliconiaceae) on koppisiemenisten Zingiberales-lahkoon kuuluva heimo, jossa on vain helikonioiden (*Heliconia*) suku. 

## Tuntomerkit
Helikoniat ovat kookkaita ja juurakollisia ruohoja. Lehdet sijaitsevat kahdessa rivissä. Pitkäperäisessä kukinnossa on kookkaat ja värikkäät suojuslehdet, joiden hangoissa kukkaryhmät sijaitsevat. Kukat ovat vinosti vastakohtaisia, ja niissä on viisi terälehtimäistä, enemmän tai vähemmän yhteen kasvanutta kehälehteä. Heteitä on viisi ja ne kiinnittyvät tyvestään kehään, lisäksi on yksi enemmän tai vähemmän huppumainen joutohede. Sikiäimen pohjaistukassa on kolme siemenaihetta. Hedelmä on mehevä, lohkohedelmä tai luumarja, ja sijaitsee tukevan ja pidentyneen perän päässä. Luumarjassa on kussakin lokerossa yksi kova kivi.

## Levinneisyys
Helikoniat ovat kotoisin enimmäkseen trooppisesta Amerikasta. Muutama laji kasvaa Sulawesin saarelta Tyynenmeren saarille ulottuvalla alueella.

## Luokittelu
Helikonialajeja on 100–200 luokittelijasta riippuen. Suomeksi nimetyt lajit ovat laikkuhelikonia (*Heliconia bihai*) ja kirjohelikonia (*Heliconia psittacorum*).

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet

## Aiheesta muualla
* Levinneisyyskartta: http://www.mobot.org/mobot/research/apweb/maps/heliconiaceaemap.gif
* Lajiluettelo: http://www.theplantlist.org/tpl1.1/search?q=Heliconia
Luettelo pinta-alaltaan maailman suurimmista kaupungeista

**Luettelo pinta-alaltaan maailman suurimmista kaupungeista** käsittää kooltaan suurimmat kaupungit.

## Lähteet
*Biggest Cities In The World  Lifestyle Lounge 
*Top 10 Largest Cities in the World
Kolibrikukkakasvit

**Kolibrikukkakasvit** (Strelitziaceae) on yksisirkkaisten koppisiemenisten Zingiberales-lahkoon kuuluva heimo, jonka tunnetuimmat suvut ovat kolibrikukat (*Strelitzia*) ja matkustajainpuut (*Ravenala*).

## Tuntomerkit
Kolibrikukkakasvit ovat tavallisesti kookkaita ruohoja, joskus puumaisia. Lehdet sijaitsevat kahdessa rivissä ja ovat pitkäruotisia; ruodeissa on useita ilmakanavia. Kukintohaarat sijaitsevat kahdessa rivissä, ja kukinnossa on kovat, venemäiset ja vihreät suojuslehdet. Kukassa sisemmän kehäkiehkuran kaksi lehteä on enemmän tai vähemmän yhteenkasvaneita ja kookkaita. Heteistä yksi on toimimaton joutohede. Hedelmä on puutunut kota. Siemenissä on kirkasväriset ja rimpsumaiset siemenvaipat.

## Levinneisyys
Kolibrikukkakasvit ovat kotoisin trooppisesta Etelä-Amerikasta, eteläisen Afrikan itäosasta ja Madagaskarilta.

## Luokittelu
Heimossa on kolme sukua ja seitsemän lajia.

### Suvut
Suvut ovat:
* *[[Phenakospermum guyannense|Phenakospermum]]*, laji *Phenakospermum guyannense*
* *[[matkustajainpuu|Ravenala]]* – matkustajainpuut
* *[[kolibrikukat|Strelitzia]]* – kolibrikukat

## Kuvia

Ravenala madagascariensis (Novoa 1).jpg|*[[Phenakospermum guyannense]]*
Arbol del viajero.jpg|Matkustajainpuita (*Ravenala madagaskariensis*)


## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet
The Tallest Man on Earth

**The Tallest Man on Earth**, oikealta nimeltään **Kristian Matsson** (s. 30. huhtikuuta 1983 Leksand, Ruotsi), on ruotsalainen folk-trubaduuri, joka säestää itseään kitaralla.  Matssonia on usein verrattu Bob Dylaniin musiikkityylinsä ja lauluäänensä perusteella. Matsson esiintyy yksin kitaransa kanssa ja liikkuu lavalla poikkeuksellisen paljon.

## Elämä ja ura
Matsson aloitti uransa Montezumas-yhtyeessä. Hänen ensimmäinen soolo-LP-levynsä *Shallow Grave* ilmestyi 2008, minkä jälkeen hän esiintyi Bon Iverin ja John Vanderslicen kiertueilla lämmittelijänä sekä omissakin konserteissaan.

Matsson on naimisissa ruotsalaisen Amanda Hollingby Mattssonin kanssa, joka esiintyy taiteilijanimellä Idiot Wind.

## Levytykset
### LP-levyt
* *Shallow Grave* (2008)
* *The Wild Hunt* (2010)
* *There's No Leaving Now* (2012)
* *Dark Bird Is Home* (2015)
* *I Love You. It's a Fever Dream.* (2019)
* *Too Late for Edelweiss* (2022)
* *Henry St.* (2023)

### EP:t
* *The Tallest Man on Earth* (2006)
* *Sometimes the Blues Is Just a Passing Bird* (2010)
* *A Collaborative EP* (yMusicin kanssa 2017)
* *When the Bird Sees the Solid Ground* (2018)

## Lähteet
Iso Räkkälammi

**Iso Räkkälammi** on Kanta-Hämeessä Tammelassa Kaukolanharjun vieressä sijaitseva lampi, joka kuuluu Kokemäenjoen vesistön Loimijoen valuma-alueella Pyhäjärven alueeseen.

## Maantiede
Lammen pinta-ala on 1,9 hehtaaria ja sen pituus on 210 metriä ja leveys 170 metriä. Lampeen ei laske tulo-ojia eikä siitä lähde laskuojia. SE saa vetensä Kaukolannummen harjujen pohjavedestä tai lähteistä. Sen rantaviiva on 550 metriä pitkä ja ranta on pääosin kangasmetsää, joka on länsipuolelta sistunutta. Viereinen Vähä Räkkälammi on 30 senttimetriä ylempänä, mutta järviä ei yhdistä oja. Ne sijaitsevat saman supan pohjalla, mutta ei ole varmaa tietoa, ovatko ne soistumisen vuoksi toisistaan erilleen kuroutuneita lampia. Seututie 2823 sivuaa lampea harjun päällä. Lammen rannat ovat rakentamattomia, vaikka sinne johtaa kaksi metsätietä eri suunnilta.

## Historia
Senaatin kartastossa vuodelta 1884 lammen nimi on kirjoitettu "Rääkkälampi". Samassa kartastossa Saaren kartanoon vievä tie kulkee samaa uraa kuin nykyinenkin seututie 2823.

## Luonnonhistoria
Viime jääkauden jälkeen noin 10&nbsp;000 vuotta sitten, kun mannerjäätikkö suli ja sen reuna vetäytyi kohti luodetta, purki jäätikön alta virtaava jäätikköjoki nykyiseen Kaukolaan vetensä. Veden virtauksen mukana kulkeutui paljon kiveä ja hiekkaa, jota läjittyi purkaustunneliin ja kasautui purkausaukon eteen. Nämä kivi- ja hiekkajäänteet muodostavat Kaukolannummen harjut, joka osa Lopelta Humppilaan jatkuvaa harjujaksoa. Suurin harju on Kaukolanharju, jonka pitkä yhtenäinen selänne kiemurtelee nummen reunaa.

Kaukolanharju muodostaa Pyhäjärven ja Kuivajärven väliin rikkonaiseen kannaksen, jossa veden täyttämät harjujen välit ja supat muodostavat mosaiikkimaisen vyöhykkeen. Harjun rakenteita kulkee myös järven vedenpinnan alla ja osa niistä ovat peittyneet myös savien alle. Alue on nykyään osa Saaren kansanpuistoa, jossa voi vapaasti retkeillä ja tutustua luonnonkohteisiin ja alueen historiaan.

Alueen 11−13 lampea ovat syntyneet, kun jäätikköjoen suuaukon reunan jääseinämästä irtosi jäävuorenkappaleita, jotka hautautuivat hiekan joukkoon. Myöhemmin, kun mannerjään reuna oli vetäytynyt riittävän kauaksi, hiekan alla olleet jäävuoret sulivat ja hiekkaan jäi sille paikalle syvä ja jyrkkäreunainen painauma. Näitä painaumia kutsutaan harjusupiksi tai vain supiksi.

## Lähteet
* http://kulttuuriymparisto.nba.fi/netsovellus/rekisteriportaali/mjreki/read/asp/r_kohde_det1.aspx?KOHDE_ID=1000021900 
### Viitteet
Padasjoen lentokenttä

**Padasjoen lentokenttä** oli yksi Moskovan välirauhan aikana rakennetuista sotilaslentokentistä, jonka tarkoituksena oli tukea niin ikään valmistuvan Vesivehmaan lentokentän toimintaa suoja- ja varakenttänä.   Lentokentän toteutti puolustusministeriön linnoitustoimiston 1. Lentokenttäkomppania, jota johti reservin insinööriluutnantti Viljo Kuuskoski pitäen johtopaikkanaan Maakesken Tähkäsen taloa. 

Rakennusvaiheessa ei Padasjoen lentokentälle tehty neljän tai viiden rakennuksen ja mahdollisen saunan lisäksi muita rakennuksia, kuten lentokoneiden varastohalleja tai korjaamotiloja. 

## Jatkosota
Keväällä 1941 Lentorykmentti 4:n Erillinen Lentue ja Lentolaivue 46 harjoittelivat tukeutuen Padasjoen lentokenttään. Harjoitusta varten ilmavoimat vuokrasi Kullaspirtin Padasjoen kirkonkylästä sekä Maakeskestä tiloja taloista henkilöstönsä majoittamiseen. Ruokailun järjesti Padasjoen Lotta Svärd Nyystölän Tulppalaan. 

Lentolaivue 14:n komentaja, majuri L. Larjo tukeutui Padasjoen lentokenttään kesällä 19. kesäkuuta - 9. heinäkuuta 1941. Varsinaisesti Padasjoen lentokentälle oli kuitenkin sijoitettuna vain luutnantti M. Sompin johtama Lentolaivue 14:n kolmas lentue, jolla oli kuusi Fokker C.X.-lentokonetta, joita ei jatkosodassa vanhentuneina käytetty enää kuin pääasiassa armeijakunnan tiedustelulentoihin. 

Vielä 25. lokakuuta 1941 Tulppalassa oli käynyt kapteeni A. O. Pietarinen ja kymmenen muuta sekä luutnantti A. Melasniemi 31. lokakuuta 1941. 

Lentokenttää vartioi Padasjoen suojeluskunta 1+4 -vahvuisella vartiolla. 

## Padasjoen lentokerho

Padasjoen lentokenttää käytettiin 1970-luvun puoliväliin asti Padasjoen lentokerhon toimintaan. Kentällä harjoitettiin mm. purjelentoa. 

## Aineistoa
Särkiö, 181, Padasjoen lentokenttä 4.9.1943. Keski-Suomen ilmailumuseo, ilmakuva 

## Lähteet
Juankosken tehtaankirkko

**Juankosken tehtaankirkko** eli **Juankosken vanha kirkko** sijaitsee Kuopiossa Juankosken taajamassa. Kirkko rakennettiin osaksi Juantehtaan ruukin yhdyskuntaa. Kirkko on päätytornillinen pitkäkirkko, joka valmistui 1861, tornin ulkoasu on vuodelta 1924. Tasakattoisen kirkkosalin pinta-ala on 148 neliömetriä. Kirkko toimi myös tehdasalueen kouluna 1862–1921 ja sen yhteyteen rakennettiin pappila. Kirkkoa on korjattu 1890, 1924 ja 1961. Alttaritaulun *Ristiä kantava Jeesus* maalasi Mikko Kiljander 1885, kirkon kello on vuodelta 1930. 11-äänikertaiset urut kirkkoon toimitti Kangasalan urkutehdas 1970, ensimmäiset urut vuodelta 1896 olivat 7-äänikertaiset.

Uuden kirkon valmistuttua Juankoskelle 1989 vanhaa tehtaankirkkoa on käytetty kerhotilana. Museovirasto epäsi kirkolle anotun purkuluvan ja 2006 sitä kunnostettiin. Kirkko on suojeltu kirkkolain nojalla. Kirkossa järjestetään jumalanpalveluksia ja konsertteja kesäisin.

## Kuvia

Juankoski Old Church altar (2).jpg|Kirkon alttari
Juankoski Old Church interior (1).jpg|Keskikäytävä kohti alttaria
Juankoski Old Church interior (3).jpg|Näkymä kohti kirkkosalin takaosaa
TehtaankirkkoJuankoski.jpg|Kirkolle johtava koivukuja helmikuussa 2017


## Lähteet
Khorasan-ryhmä

**Khorasan-ryhmä** on Yhdysvaltain puolustusministeriön mukaan Syyriassa toimiva Al-Qaida-ryhmittymä. Yhdysvaltojen mukaan ryhmä suunnitteli terrori-iskujen toteuttamista Yhdysvaltoja vastaan. 

Khorasan-ryhmästä oli vain vähän julkista tietoa ennen kuin Yhdysvallat teki sen tukikohtia vastaan ilmaiskuja syyskuussa 2014. Yhdysvaltojen mukaan iskut kohdistettiin ryhmän pommintekolaitoksia, koulutusleirejä ja muita rakennuksia vastaan. Ryhmään uskotaan kuuluvan noin 50 jäsentä, joita on tullut Afganistanista ja Pakistanista, eli alueelta, jonka jihadistit tuntevat nimellä Khorasan. Nimitys khorasan-ryhmä on kuitenkin peräisin ilmeisesti amerikkalaisista lähteistä. Ryhmässä on jäseniä myös Pohjois-Afrikasta ja Tšetšeniasta. Yhdysvaltojen mukaan ryhmän lähetti Syyriaan Al-Qaida-johtaja Ayman al-Zawahiri ja he saivat tiloja ja maata Syyriassa toimivalta Al-Nusran rintamalta. Ryhmän johtajana on väitetty toimivan Muhsin al-Fadhli. Jotkut tutkijat ovat kuitenkin pitäneet häntä ennemminkin saarnamiehenä kuin johtajana.

Yhdysvaltojen tiedusteluraporttien mukaan ryhmä valmisteli pommi-iskuja ja kokeili eri tapoja tuoda pommeja lentokenttien turvatarkastusten läpi. Ryhmää on Yhdysvaltojen mukaan auttanut sauditaustainen pommintekijä Ibrahim al-Asiri, joka suunnitteli Umar Farouk Abdulmutallabin alusvaatteissaan Northwest Airlinesin lento 253:lle kuljettaman pommin, jonka räjäyttäminen kuitenkin epäonnistui. Yhdysvaltojen tekemien ilmaiskujen aikoihin ryhmän uskottiin olevan pommi-iskun valmistelujen loppuvaiheilla. Heinäkuussa 2015 Yhdysvallat ilmoitti surmanneensa al-Fadhlin ilmaiskussa, joka tehtiin Sarmadan kaupungissa Syyriassa lähellä Turkin rajaa. Al-Fadhlin on sosiaalisessa mediassa uutisoitu kuolleen myös jo aiemmin tehdyissä ilmaiskuissa.

Al-Nusran rintaman johtaja Abu Mohammed al-Julani kiisti Khorasan-ryhmän olemassaolon Al Jazeeralle antamassaan haastattelussa toukokuussa 2015.

## Lähteet
Aktivistisijoittaja

**Aktivistisijoittaja** on henkilö tai yhteisö, joka ostaa tietyn yhtiön osakkeita saadakseen aikaan haluamansa muutoksen yrityksen toiminnassa. Yritys voi joutua aktivistisijoittajien kohteeksi muun muassa huonon johtamisen, suurten kustannusten, osakkeenomistajien saaman alhaisen tuoton, ympäristöongelmiensa tai epäeettisten toimintatapojensa vuoksi. Aktivistisijoittaja voi saada muutosta aikaan jo suhteellisen pienellä, esimerkiksi 10 prosentin omistusosuudella.

Aktivistisijoittajia voivat olla pääomasijoittajat, hedgerahastot ja varakkaat yksityishenkilöt.

Aktivistisijoittaja Nelson Peltzin mukaan yksi syy aktivistisijoittamiseen ovat kehittyneet osakemarkkinat, joilla pelkkä omistaminen ja kaupankäynti eivät saa aikaan isoja tuottoja. Silloin aktivismisijoittaminen antaa mahdollisuuden aktiivisesti vaikuttaa yrityksen toimintaan ja tulokseen passiivisen omistamisen sijasta.

Tunnettuja aktivistisijoittajia ovat yhdysvaltalainen Carl Icahn ja Talvivaaran Kaivososakeyhtiöstä neuvotellut brittiläinen Julian Treger.

## Lähteet
Indiaca

**Indiaca** on nopea ja dynaaminen pallopeli, joka on peräisin Etelä-Amerikasta. Peli on joukkuepeli, jota pelataan lentopallokentää pienemmällä kentällä, ja missä kaksi verkon erottamaa viisihenkistä joukkuetta lyövät Indiaca-palloa puolelta toiselle. Pelivälineenä käytetään indiaca-sulkapalloa, jota pitää lyödä kädellä. Pisteitä saa, jos Indiaca-pallo koskettaa vastustajan kenttää. Indiacaa pelataan muun muassa Virossa, Saksassa, Japanissa, Belgiassa ja Luxemburgissa.

## Aiheesta muualla

*Turun Indiaca Seura
*International Indiaca Association
*Viron Indiaca Liitto
*
Kaija Kauppi

**Kaija Viola Kauppi** (o.s. **Borgman**; 20. toukokuuta 1923 Akaa – 19. huhtikuuta 1985) oli suomalainen kääntäjä.

## Suomennoksia
* John Dickson Carr : *Keisarin nuuskarasia*. WSOY 1955
* Pearl S. Buck : *Itätuuli - länsituuli : kiinattaren kertomus*. WSOY 1955
* Richard Gordon : *Kapteenin pöytä*. WSOY 1955
* Stephen Crane : *[[Punainen kunniamerkki]] : katkelma Pohjois-Amerikan sisällissodasta*. WSOY 1956
* Richard Gordon : *Lääkärin vihreä oksa*. WSOY 1956
* Elizabeth Goudge : *Syksy katedraalikaupungissa* ; suom. Kaija Kauppi ; runot XII luvussa suom. Yrjö Jylhä. WSOY 1961
* Ira Levin : *Rosemaryn painajainen* : romaani. Gummerus 1968, 2. painos 1973
* Piers Paul Read : *Elossa! : ensimmäinen autenttinen kertomus Andien lento-onnettomuudesta - ihmisistä jotka kokivat helvetin ja selvisivät hengissä*. Gummerus 1974, 7. painos 1994
* Jack Higgins : *Kotka on laskeutunut*. Gummerus 1975
* Leon Uris : *Kolmiyhteys*. Gummerus 1976
* Jack Higgins : *Myrskyvaroitus*. Gummerus 1977
* Richard Bach : *[[Lokki Joonatan]]* ; valokuvat Russell Munson. Gummerus 1972, 38. painos 2013
* Robert Ludlum : *Pahan kauppamiehet*. Gummerus 1977, 6. painos 1990
* Anni Blomqvist : *Saari tuulten sylissä*. Gummerus 1979
* Jack Higgins : *Tuomiopäivä*. Gummerus 1979
* William Laird McKinlay : *Karluk : ennen julkaisematon kertomus arktisesta tutkimusretkestä* ; esipuheen laat. Magnus Magnusson. Gummerus 1979
* Anni Blomqvist : *Anna Beatan suuri ikävä*. Gummerus 1980
* Jacqueline Briskin : *Paloverde*. Gummerus 1980, 2. painos 1987
* Anni Blomqvist : *Anna Beata kohtaa rakkauden*. Gummerus 1981
* Irwin Shaw : *Ihmeidentekijä*. Gummerus 1982
* Ulla-Lena Lundberg : *Kuninkaan Anna*. Gummerus 1983
* Sylvia Thorpe : *Sukuperintö*. Gummerus 1983
* Leon Uris : *Hadži*. Gummerus 1984
* Irwin Shaw : *Mies tuntemattomasta*. Gummerus 1984
* Anni Blomqvist : *Anna Beata saa oman kodin*. Gummerus 1984
* Thomas Keneally : *[[Schindlerin lista]]*. Gummerus 1984, 7. korj. painos 1995
* Ulla-Lena Lundberg : *Kökarin Anna*. Gummerus 1985

## Lähteet
* 

### Viitteet
Fehrbellinin taistelu

**Fehrbellinin taistelu** oli Preussin alueella Fehrbellinissä (noin 50 km Berliinin luoteispuolella) 28. kesäkuuta 1675 käyty Ruotsin ja Brandenburgin välinen pienehkö taistelu. 

Ruotsin kuninkaan Kaarle X Kustaan kuoltua vuonna 1660 maata johti holhoojahallitus. Sen johtaja oli Magnus Gabriel De la Gardie, joka solmi sotilaallisen liiton Ranskan kanssa. Vuonna 1672 Ranska hyökkäsi Alankomaihin, mikä johti Ranskan–Hollannin sotaan. Samalla Ruotsin piti sopimuksensa mukaan hyökätä Brandenburgiin. Saksalaiset ruhtinaskunnat pyrkivät hyödyntämään tilannetta työntääkseen Ruotsin pois Pohjois-Saksasta, josta Ruotsi oli saanut alueita Westfalenin rauhassa 1648. Loppuvuonna 1674 Ruotsi toi joukkojaan Brandenburgin alueelle ilman sodanjulistusta. Seuraavana kesänä Brandenburgin joukot johtajanaan vaaliruhtinas Fredrik Vilhelm hyökkäsivät niiden kimppuun Fehrbellinissä ja saartoivat ne. Taistelu päättyi Brandenburgin voittoon. Kahakka ei sinänsä ollut suuri, mutta se horjutti Ruotsin armeijan voittoisaa mainetta.
## Lähteet
Etelä-Määrin lääni

**Etelä-Määrin lääni** () on yksi Tšekin kolmestatoista läänistä. Sen pääkaupunki on Brno.

Läänin pinta-ala on 7&nbsp;196 neliökilometriä, ja vuoden 2020 arvion mukaan siellä asui 1&nbsp;191&nbsp;989 asukasta. 

Etelä-Määri on Tšekin viininviljelyaluetta. Siellä kasvatetaan myös hedelmiä ja vihanneksia. Läänin pohjoisosissa on metsää.

Etelä-Määrin läänissä on kaksi kohdetta Unescon maailmanperintöluettelossa: kulttuurikohteet Villa Tugendhat ja Lednicen ja Valticen kulttuurimaisema. Unescon biosfäärikohteita ovat Morava-joen alajuoksu ja Karpaatit.

## Katso myös
* Tšekin NUTS-aluejako

## Lähteet

## Aiheesta muualla
Aslaug Slotte

**Annie Aslaug Margareta Slotte-Häggman**, kirjailijanimi **Aslaug Slotte** (28. toukokuuta 1923 Övermark – 10. joulukuuta 1997 Helsinki) oli suomalainen ekonomi, opettaja ja ruotsin kielellä kirjoittanut kirjailija.

Slotten vanhemmat olivat isännöitsijä Karl Alexander Slotte (1896–1983) ja Anne Alice Wiik (1897–1968). Hän oli naimisissa Jarl Häggmanin (1923–1999) kanssa. 

Slotte pääsi ylioppilaaksi 1942, kävi Helsingin ruotsalaisen kauppakorkeakoulun 1942–1944 ja valmistui vielä filosofian kandidaatiksi 1949. Hän toimi opettajana Helsingin ruotsalaisessa tyttölyseossa.

Hänet ja puolisonsa Jarl Häggman on haudattu Kulosaaren hautausmaalle.

## Teoksia
* *I gryningen* : romaani. Söderström, Helsingfors 1945
* *Som i ett sagoland ...* : romaani. Söderström, Helsingfors 1946

## Lähteet
*
Dwzyrek

__NOTOC__
**Dwzyrek** on Jussi ja Antti Hyyrysen muodostaman Wöyh!-yhtyeen toinen albumi. Se julkaistiin 17. huhtikuuta 2015 Hyyrysten omistaman Kaskelotti Records- levy-yhtiön kautta. Albumi debytoi Suomen virallisen listan sijalla 4.

Albumin ensimmäinen single ”Kamppailu merellä” julkaistiin 13. maaliskuuta 2015.

## Kappaleet

## Arvostelut
* Imperiumi.net: 
* Inferno: 
* Kaaoszine: 10/10
* Soundi: 

## Lähteet
Moskovan kehätie

**Moskovan autoliikenteen kehätie** () eli **MKAD** () on Moskovassa sijaitseva kehätie, joka kulki avautuessaan pääasiallisesti Moskovan silloista rajaa pitkin. Kehätie on valmistunut vuonna 1962, ja se on 108,9 kilometriä pitkä. Tie on moottoritie, jonka nopeusrajoitus on 100&nbsp;km/h.

## Historia
Kasvavien liikenneongelmien vuoksi Moskovaan alettiin suunnitella 1950-luvulla kaupungin rajoja seuraavaa kehätietä, joka ohjaisi kaupungin lävitse kulkevaa ohikulkuliikennettä pois ydinkeskustasta. Kehätie avattiin 2+2-kaistaisena vuonna 1961, jolloin se kulki kaupungin silloisten rajojen mukaisesti Moskovan ympäri. Alun perin tie oli tavallinen maantie, jonka nopeusrajoitus oli 100&nbsp;km/h ja jolla oli muun muassa valo-ohjatut liittymät tärkeimpien teiden kohdilla.

Vuosina 1995-1999 kehätie levennettiin 5+5-kaistaiseksi, jolloin kaikki liittymät muutettiin eritasoliittymiksi, jalankulkijoille rakennettiin ylikulkukäytävät, ja keskikaistaan sijoitettiin yhtenäinen betonieste vastaantulevien liikenteen erottamiseksi. Vuonna 2001 silloisen pormestarin määräyksestä kaikkia hitaita ajoneuvoja kiellettiin käyttämästä kehätietä, ja juuri uudistettu kehätie sai moottoritieluokituksen.

## Katso myös

* Bulevardikehä
* Puutarhakehä
* Kolmoskehä
* Keskinen kehätie

## Lähteet

## Aiheesta muualla
*360-asteen ilmakuvia MKAD-kehältä muutaman km välein (airpano.com)
Santo Domingo de los Tsáchilas

**Santo Domingo de los Tsáchilas** on yksi Ecuadorin maakunnista. Se erotettiin lokakuussa 2007 Pichinchan maakunnasta. Maakunnan pinta-ala on 3&nbsp;805 neliökilometriä ja siellä on arviolta 434&nbsp;800 asukasta (vuonna 2017). Sen pääkaupunki on Santo Domingo.

Maakunnan nimi tulee alueella eläneestä tsáchila-heimosta, joka tunnetaan myös nimellä *Colorados*. 

## Aluejako
Maakunta on jaettu kahteen kantoniin, mikä on Ecuadorin maakunnille harvinaisen pieni kantonien määrä:
*Santo Domingo de los Colorados
*La Concordia

## Lähteet

## Aiheesta muualla
Juha Joro

**Juha Joro** (s. 1957 Helsinki) on suomalainen taidegraafikko. Taidegrafiikan lisäksi hänen tuotantoonsa kuuluu muun muassa piirroksia sekä taiteilijakirjoja. Joro on taiteilijana kiinnostunut taidegrafiikan menetelmistä. Hän asuu ja työskentelee Turussa ja toimi pitkään Turun taidegraafikoiden puheenjohtajana (1990–2013).
 
Vuonna 2019 Jorolle myönnettiin taiteilijaeläke. 

## Lähteet

## Aiheesta muualla
* Taiteilijan kotisivut
* Taiteilija Juha Joro Suomen kuvataiteilijat-matrikkelissa
* Taiteilija  Juha Joro Arsnet-sivustolla
HMS Dulverton (M35)

**HMS Dulverton** (viirinumero M35) oli Britannian kuninkaallisen laivaston Hunt-luokan miinantorjunta-alus, joka myytiin vuonna 2008 Liettualle. Alus aloitti palveluksensa Liettuan laivastossa 2011 nimellä *Kuršis*.

## Valmistus

Alus tilattiin Woolstonista Vosper Thornycroftilta. Se laskettiin vesille 3. marraskuuta 1982 ja otettiin palvelukseen 4. marraskuuta 1983.

## Palvelus
Alus muutettiin 1977 vartiolaivaksi. Se todettiin tarpeettomaksi, jonka jälkeen alus asetettiin 2004 myyntiin. Vuonna 2008 Liettua osti aluksen. Thales modernisoi aluksen miinantorjuntajärjestelmät runkoonasennetulla tyypin 2193 kaikuluotaimella, propulsiojärjestelmän, taistelunjohtojärjestelmän ja miinantuhoamisjärjestelmän, jonka jälkeen alus liitettiin 2011 Liettuan laivastoon nimellä *Kuršis*.

## Lähteet

*

### Viitteet
Albert Maysles

**Albert Maysles** (26. marraskuuta 1926 Boston, Yhdysvallat – 5. maaliskuuta 2015 New York, Yhdysvallat) oli yhdysvaltalainen dokumenttiohjaaja. Hän aloitti uransa psykologina. Ensimmäisen elokuvansa *Psychiatry in Russia* hän teki moottoripyörämatkalla Neuvostoliitossa. Hänen aloittamastaan tyylisuuntauksesta ruvettiin käyttämään nimitystä direct cinema, joka tarkoittaa todellisuuden kuvaamista suoraan, ilman käsikirjoitusta, tulkintaa ja kommentointia. Hänen läpimurtoelokuvansa oli *[[Kauppamatkustaja]]* (1968). Hän teki sen yhteistyössä veljensä äänittäjä David Mayslesin kanssa. Maysles teki runsaasti dokumentteja taiteilijoista ja muusikoista, kuten Rolling Stonesista (*[[Gimme Shelter (vuoden 1970 elokuva)|Gimme Shelter]]*, 1970). Kaiken kaikkiaan hänen tuotantoonsa kuuluu noin 50 dokumenttielokuvaa. Viimeiseksi jäi *In Transit*, jonka lisäksi hänellä oli tekeillä omaelämäkerrallinen *Handheld and From the Heart*.

Mayslesin isä oli ukrainanjuutalainen postivirkailija, äiti puolanjuutalainen opettaja. Kumpikin tuli lapsena siirtolaisina Yhdysvaltoihin.

## Lähteet

## Kirjallisuutta
*”Viimeinen puritaani?” Albert Mayslesin haastattelu, *Filmihullu* 5/2001.

## Aiheesta muualla
*Mayslesfilms.com
*Maysles Documentary Center
Gene Roth

**Gene Roth** (8 tammikuuta 1903 - 19 heinäkuuta 1976) oli yhdysvaltalainen näyttelijä. Hän esiintyi monissa elokuvissa elokuvauran aikana vuosina 1922-1967. Gene Roth tiedetään parhaiten Climax!-televisiosarjan jaksosta Casino Royale (1954), jossa hän esitti Basil nimistä hahmoa.
Suomi – A Symphonic Poem for Orchestra

**Suomi – A Symphonic Poem for Orchestra** on Heikki Sarmannon albumi vuodelta 1984.

## Kappaleet

### A-puoli
# 
# 
# 
# 

### B-puoli
# 
# 
# 
# 

## Muusikot
* Heikki Sarmanto – piano, sähköpiano
* Jorma Katrama – kontrabasso
* Juhani Aaltonen – alttosaksofoni, piccolo, huilut, sopraano-, altto- ja tenorisaksofoni
* Esko Rosnell – rummut, lyömäsoittimet
* Kari Lindstedt – sello
* Ilmo Saaristo – sello
* Helsingin kaupunginorkesteri – jouset
* Maija Hapuoja – laulu

### Tuotanto
* Heikki Sarmanto – tuottaja, miksaus
* Harri Suttinen – miksaus, äänitys

## Aiheesta muualla
* ''Suomi – A Symphonic Poem for Orchestra '' discogs.com -sivustolla

## Lähteet
Grisha-luokka

**Grisha-luokka** (, Albatros) eli **projekti 1124** oli Neuvostoliiton laivaston 1970-1990 valmistettu sukellusveneentorjuntakorvettiluokka, jonka alusten toimintasäde oli rajattu ja niitä käytettiin ainoastaan rannikkovesillä. Niiden aseistuksena oli erilaisia sukellusveneentorjunta-aseita sekä SA-N-4 ilmatorjuntaohjukset.

### Grisha I
Grisha I eli projekti 1124.1 oli kahdentoista vuosina 1970-1974 valmistetun aluksen muodostama alaluokka. Luokan alukset poistettiin palveluksesta 1979.

### Grisha II
Grisha II eli projekti 1124P valmistettiin KGB:n alaisille rajavartiojoukoille. Luokan alukset varustettiin toisella 57 millimetrin tykillä, joka korvasi samalla SA-N-4 ilmatorjuntaohjusjärjestelmän. Luokan aluksia valmistettiin 1970-luvun aikana yhteensä seitsemäntoista, joista kaksi luovutettiin Ukrainalle ja seitsemän jatkaa palvelustaan Venäjän merivartiojoukoissa.

### Grisha III
Grisha III eli projekti 1124M luokan aluksia valmistettiin 1970-luvun lopulla ja 1980-luvun alussa yhteensä 34 kappaletta. Aluksissa oli joitakin parannuksia kuten 30 millimetrin tykki ja uutta elektroniikkaa. Aluksista parisenkymmentä jatkaa palvelustaan Venäjän laivastossa. Liettuan laivastossa oli vuoteen 2009 saakka kaksi alusta.

### Grisha IV
*MPK-5* oli ainoa Grisha IV eli projekti 1124K luokan alus. Se varustettiin SA-N-9-ilmatorjuntaohjusjärjestelmien koealukseksi. Alus on poistettu käytöstä.

### Grisha V
Grisha V eli projekti 1124ME valmistettiin 1985-1994 30 kappaletta. Alusten kaksiputkiset 57 millimetrin tykit vaihdettiin yksiputkisiin 76 millimetrin tykkeihin. Aluksista on 28 edelleen palveluksessa Venäjän laivastossa. *Ternopil* luovutettiin 2006 Ukrainalle.

## Lähteet
*

### Viitteet

## Aiheesta muualla
*russianships.info
Betonimylläri (albumi)

**Betonimylläri (Heikki Sarmannon sävellyksiä Lauri Viidan runoihin)** on Tapani Kansan albumi vuodelta 1987.

Albumin kansitaiteen toteutti Kari Piippo.

## Kappaleet
### A-puoli
# 
# 
# 
# 
# 
# 

### B-puoli
# 
# 
# 
# 

## Aiheesta muualla
* ''Betonimylläri'' discogs.com -sivustolla
* Albumi Fono.fi:in tietokannassa

## Lähteet
Jarolímek

**Jarolímek** oli hyppyrimäki Štrbské Plesossa Slovakiassa.

## Historia
Štrbské Plesoon rakennettiin ensimmäinen hyppyrimäki lumesta vuonna 1920 kautta aikain ensimmäisiä hiihdon Tšekkoslovakian mestaruuskilpailuja varten. Hyppyrimäkeen rakennettiin vuonna 1923 puinen vauhtimäki.

Mäkihypyn suosion kasvaessa Ylä-Tatralla arkkitehti Karel Jarolímek rakennutti K50-hyppyrimäen, jossa oli vaikuttava puinen vauhtimäkitorni. Hyppyrimäki valmistui vuonna 1932. Vuoden 1935 MM-kilpailuja varten Jarolímek remontoitiin vuonna 1934, remontissa K-pistettä siirrettiin 50 metristä 70,0 metriin. Maailmanmestaruuskilpailuissa norjalaiset ottivat kolmoisvoiton Birger Ruudin johdolla, toiseksi sijoittui Reidar Andersen ja kolmanneksi Alf Andersen.

Talvella 1939–1940 vauhtimäki vaurioitui pahoin ja sitä piti korjata lähes vuosittain, jotta Jarolímek pysyi hyppykuntoisena. Lopulta K-piste sijaitsi 72,5 metrissä ennen kuin Jarolímek purettiin vuonna 1962. Samalle paikalle alettiin rakentaa vuonna 1966 MS 1970 -mäkihyppystadionia vuoden 1970 MM-kilpailuja varten.

### Mäkiennätyksen kehittyminen
Mäkiennätys on 76,5 metriä.

## Lähteet
*Jarolímek skisprungschanzen.com 
*Results data.fis-ski.com
Anatole Taubman

**Anatole Taubman** (s. 23. joulukuuta 1970) on sveitsiläinen näyttelijä, joka on esiintynyt muun muassa James Bond -elokuvassa *[[007 Quantum of Solace]]* sekä munkki Remigiuksena television minisarjassa *[[Taivaan pilarit (televisiosarja)|Taivaan pilarit]]*. Hän näytteli myös elokuvassa *[[Speed Racer (elokuva)|Speed Racer]]* (2008). Vuonna 2012 hän näytteli myös suuremman roolin saksalaisessa lastenelokuvassa*[[Fünf Freunde]]*, joka perustuu Enid Blytonin Viisikko-kirjoihin. Taubman oli vastaava tuottaja komediaelokuvassa *[[She's Funny That Way]]* (2014).

## Lähteet

## Aiheesta muualla
* 
*
Orkidiokasvit

**Orkidiokasvit** (Lowiaceae) on pieni eteläaasialainen kasviheimo yksisirkkaisten koppisiemenisten Zingiberales-lahkossa. Heimossa on vain yksi suku: orkidiot (*Orchidantha*).

## Tuntomerkit
Kasvit ovat ruohoja, joilla on ruodilliset lehdet. Niissä on jyrkästi kärkeä kohti nousevat pitkittäissuonet, joista toiset ovat vahvempia kuin toiset. Myös poikkisuonet ovat hyvin kehittyneet ja näkyvät selvästi lehden alapinnalla. Kukinto koostuu yksikukkaisista osakukinnoista ja haarautuu kukkien alla olevista tukilehdistä. Sisemmän kehäkiehkuran (teriön) yksi lehti muodostaa usein hyvin kehittyneen huulen. Heteet kiinnittyvät terälehtiin, ja joskus kukassa on yksi joutohede. Luotti on monosymmetrinen ja selkä-vatsa-suuntaisesti litistynyt; luotin tyvellä on erityssolukkoa. Siemenet ovat toisinaan lyhytkarvaisia.

## Levinneisyys
Heimo/suku kasvaa Etelä-Kiinasta Borneoon ulottuvalla alueella.

## Luokittelu
Orkidioiden (*Orchidantha*, syn. mm. *Lowia*) suvussa on viisitoista lajia. Suku on hyvin huonosti tunnettu.

## Lähteet
* Stevens, P. F. (2001–). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet

## Aiheesta muualla
* Levinneisyyskartta: http://www.mobot.org/mobot/research/apweb/maps/Lowiaceae.gif
* Suomen Lajitietokeskus: Orkidiokasvit – Lowiaceae
Man with a Sax

**Man with a Sax** on Robert Shuren ja Heikki Sarmannon albumi vuodelta 1987. 

## Kappaleet

### A-puoli
# 
# 
# 
# 
# 

### B-puoli
# 
# 
# 
# 

## Muusikot
* Pekka Sarmanto – kontrabasso
* Jukkis Uotila – rummut
* Heikki Sarmanto – sähköpiano
* Maija Hapuoja – laulu
* Juhani Aaltonen – saksofoni
* Robert Shure – kertoja

### Tuotanto
* Heikki Sarmanto – tuottaja
* Robert Shure – tuottaja
* Anthony Sini – kannen suunnittelu
* Erik Uddström – valokuva

## Aiheesta muualla
* ''Man with a Sax'' discogs.com -sivustolla

## Lähteet
Rübezahl-Sprungschanze

**Rübezahl-Sprungschanze** oli hyppyrimäki Jánské Láznĕssa Tšekissä.

## Historia
Jánské Láznĕen  rakennettiin A. Bergerin ollessa vastuussa Rübezahl-Sprungschanze vuonna 1921. Rübezahl-Sprungschanzessa järjestettiin kautta aikain ensimmäiset hiihdon MM-kilpailut. Maailmanmestaruuden vuonna 1925 voitti tšekkoslovakialainen Willen Dick, toiseksi sijoittui norjalainen Henry Ljungmann ja kolmanneksi sijoittui tšekkoslovakialainen Frantisek Wende. Yleisöä kilpailussa oli 3&nbsp;000. MM-kilpailujen jälkeen mäestä järjestettiin kansallisia kilpailuja.

Välittömästi toisen maailmansodan jälkeen Rübezahl-Sprungschanze remontoitiin hyppykuntoon. Vuonna 1956 arkkitehti Karel Jarolímekin suunnittelema uusi mäki valmistui. Sen jälkeen mäessä järjestettiin vuosittain kansallisia kilpailuja vuoteen 1965 asti.

### Mäkiennätyksen kehittyminen
Mäkiennätyksen 55,0 metriä on hypännyt Franciszek Wende.

## Lähteet
*http://www.skisprungschanzen.com/EN/Ski+Jumps/CZE-Czech+Republic/H-Hradec+Kr%C3%A1lov%C3%A9+Region/J%C3%A1nsk%C3%A9+L%C3%A1zn%C4%95/0156/
Passions of a Man

**Passions of a Man - A Suite For Jazz Orchestra** on Heikki Sarmannon studioalbumi vuodelta 1987. Albumin orkesterina toimii New Music Orchestra johtajanaan itse Sarmanto. Albumi on julkaistu vain vinyylilevyllä Finnlevyn toimesta vuonna 1987.

## Kappaleet

Kaikki kappaleet säveltänyt Heikki Sarmanto.

### A-puoli
# 
# 
# 
# 
# 

### B-puoli
# 
# 
# 
# 
# 

## Kokoonpano
* Heikki Sarmanto - orkesterin johto, piano (solisti kappaleissa "In the Northland" ja "Mother Searching") ja sähköpiano (solisti kappaleessa "The Promise Broken")
* Pentti Lahti - alttosaksofoni (solisti kappaleessa "Return to Life")
* Teemu Salminen – sopraanosaksofoni (solistina kappaleessa "Maiden of the River)
* Juhani Aaltonen – tenorisaksofoni (solistina kappaleissa 1, 2 ja 6), huilu (solistina kappaleessa "The Three Tasks")
* Eero Koivistoinen – tenorisaksofoni (solistina kappaleissa 1, 7 ja 10)
* Pertti Päivinen – baritonisaksofoni
* Esko Heikkinen – trumpetti
* Simo Salminen – trumpetti
* Jörgen Petersen – trumpetti
* Heikki Haimila – trumpetti
* Timo Paasonen – trumpetti
* Mircea Stan – pasuuna
* Juhani Aalto – pasuuna
* Mikael Långbacka – bassopasuuna
* Pekka Laukkanen – pasuuna
* Otto Berger – kitara (solistina kappaleeessa "The Three Tasks")
* Pekka Sarmanto – basso (solistina kappaleessa "Maiden of the River")
* Esko Rosnell – rummut, lyömäsoittimet

### Tuotanto
* Jorma Hämäläinen - ääniteknikko, miksaus
* Heikki Sarmanto - miksaus, tuottaja
* Kiba Lumberg - kannen maski
* Erik Uddström - valokuva ja kansitaide

## Lähteet
Puistolanraitin ala-aste

**Puistolanraitin ala-asteen koulu** on Helsingin Puistolan alueella sijaitseva koulu. Kouluun kuului vuonna 2014 kolme eri toimipistettä: Nurkkatien toimipiste, Puistolanraitin toimipiste ja Tenavatien toimipiste. Koulussa opetetaan 1.-6. luokkia. Koulu perustettiin vuonna 2013, kun Puistolan ala-asteen koulut ja Nurkkatien ala-asteen koulu yhdistyivät. Tenavatien toimipiste lakkautettiin 2015.

Koulun vanhempi osa on valmistunut vuonna 1930. Sen paikalla oli alun perin puinen koulurakennus, joka paloi vuonna 1929. Uudempi osa on valmistunut vuonna 1964.

## Lähteet
Maddie Ziegler

**Madison Nicole ”Maddie”  Ziegler** (s.  30. syyskuuta 2002 Pittsburgh, Pennsylvania) on yhdysvaltalainen tanssija, näyttelijä ja malli. Hänet tunnetaan Lifetime-kanavan ohjelmasta *[[Tanssin superäidit]]* sekä esiintymisistään Sian musiikkivideoilla  ”Chandelier”, ”Elastic Heart”, ”Big Girls Cry”, ”Cheap Thrills” ja ”The Greatest”. 

Ziegler on näytellyt muutamissa tv-sarjoissa, kuten *[[Drop Dead Diva]]* ja *[[Valehtelevat viettelijät]]* sekä elokuvissa *[[The Book of Henry]]* (2017), *[[The Fallout]]* (2021), *[[West Side Story (vuoden 2021 elokuva)|West Side Story]]* (2021), *[[Fitting In]]* (2023) ja *[[My Old Ass]]* (2024). Hän on tehnyt myös mallintöitä muun muassa Capeziolle, Targetille ja Ralph Laurenille.

Vuonna 2015 yhdysvaltalainen *[[Time]]*-lehti valitsi Zieglerin yhdeksi vuoden vaikutusvaltaisimmista teini-ikäisistä.
Vuonna 2016 hän voitti Teen Choice Awards -palkintogaalassa ”Vuoden tanssija” -palkinnon. Zieglerillä on yli 13 miljoonaa seuraajaa Instagramissa. Vuonna 2017 hän kirjoitti mallisopimuksen IMG Modelsin kanssa.

## Varhainen elämä
Maddie Zieglerin vanhemmat ovat Melissa Ziegler-Gisoni ja Kurt Ziegler. Hän syntyi Pittsburghissa ja varttui läheisessä Murrysvillessä. Ziegler on sukujuuriltaan puolalainen, saksalainen ja italialainen. Hänellä on nuorempi sisko Mackenzie, joka on tanssija ja laulaja. Lisäksi Zieglerillä on kaksi vanhempaa velipuolta isänsä aiemmasta liitosta. Hänen vanhempansa erosivat vuonna 2011.

Ziegler aloitti tanssitunnit kaksivuotiaana ja liittyi neljän vuoden iässä Abby Lee Dance Companyyn, jossa hän harrasti mm. steppiä, balettia ja jazzia sekä lyyristä tanssia. Hän kävi Sloan Elementary Schoolia vuoteen 2013 asti, jolloin hän siirtyi kotikouluun.

## Yksityiselämä
Vuosina 2017–2018 Ziegler seurusteli australialaisen Jack Kellyn kanssa ja vuosina 2019–2023 laulaja-lauluntekijä Eddie Benjaminin kanssa.

## Filmografia

## Lähteet

## Aiheesta muualla
*
Mebendatsoli

**Mebendatsoli** (C16H13N3O3) on bentsimidatsolin karbamaattijohdannaisiin kuuluva orgaaninen yhdiste. Yhdistettä käytetään lääketieteessä ja eläinlääketieteessä loismatojen aiheuttamien infektioiden hoidossa.

## Ominaisuudet, vaikutusmekanismi ja käyttökohteet
Huoneenlämpötilassa mebendatsoli on kellertävää kiteistä ainetta. Yhdiste on käytännöllisesti katsoen veteen liukenematonta ja liukenee paremmin orgaanisiin liuottimiin kuten dimetyyliformamidiin, dimetyylisulfoksidiin ja muurahaishappoon. 

Mebendatsoli sitoutuu tubuliiniproteiiniin ja estää sen polymeroitumisen mikrotubuluksiksi, joilla on useita elintärkeitä tehtäviä soluissa. Lisäksi aine estää glukoosin ottoa soluihin, minkä vuoksi loismato nääntyy lopulta glykogeenivarantojen ehtyessä. Mebendatsoli tehoaa useisiin sukkulamatoihin kuten kihomatoon, koukkumatoihin, piiskamatoihin ja suolinkaiseen. Lisäksi sille ovat alttiita heisimadot.

## Haittavaikutukset
Tyypillisimmät mebendatsolin aiheuttamat sivuvaikutukset ovat vatsakivut ja ripuli. Harvinaisena voi esiintyä leukopeniaa. Mebendatsoli on teratogeenista, minkä vuoksi se ei sovi raskaana oleville naisille.

## Synteesi
Mebendatsolisynteesin lähtöaineet ovat 3,4-diaminobentsofenoni ja N-metoksikarbonyyli-S-metyyli-isotiourea. 3,4-Diaminobentsofenonia valmistetaan nitraamalla 4-klooribentsofenonia ja tämän jälkeen klooriatomi korvataan aminoryhmällä nukleofiilisella aromaattisella substituutiolla ammoniakin kanssa. Viimeisessä vaiheessa nitroryhmä pelkistetään vedyttämällä aminoryhmäksi. N-metoksikarbonyyli-S-metyylitioureaa valmistetaan metyylikloroformaatin ja S-metyylitiourean välisellä reaktiolla..

## Lähteet
E. Ahlström

**E. Ahlström Group Oy** on suomalainen vuonna 1913 perustettu kattaus- ja keittiötarvikkeiden sekä ravintolakalusteiden tukkuliike. Sen liikevaihto vuonna 2012 oli 12, 5 miljoonaa euroa. Se toimii Elimäenkadulla Helsingin Vallilassa.

## Historiaa
Einar Ahlströmillä oli vuodesta 1913 lasi- ja posliinimyymälä Helsingin Roobertinkadulla. Vuonna 1920 Porista Helsinkiin siirtynyt Idman Oy:n perustaja Hjalmar Idman tuli Ahlströmin yhtiökumppaniksi. He rekisteröivät Oy E. Ahlström & Co Ab:n, joka myi puristelasituotteita kun taas Idman Oy myi kristallilasia. Kun Hjalmar Idman kuoli 1924, hänen leskensä Astrid Idman myi myös Idman Oy:n Einar Ahlströmille.

Vuonna 1960 E. Ahlström Oy laajensi toimialaansa kodintarvikkeista ammattikäyttöön tarkoitettuihin astioihin ja muihin ravintoloiden keittiöissä ja saleissa tarvittaviin tuotteisiin. Ravintolatarvikkeista tuli pian yrityksen päätoimiala.

## Lähteet

## Aiheesta muualla
* https://www.porssitieto.fi/osake/lisaa/ahlstrom-e.shtml
Perniön 1930

**Perniön 1930 Oy** (aiemmin **Perniön Liha Oy**) on vuonna 1930 perustettu elintarvikealan perheyritys, jonka tuotteita ovat makkaratuotteet. Yritys toimii Salossa. Se palkittiin Taloussanomien *Suomen Paras Makkaratehdas* -vertailussa hopeasijalla.

Perniön Lihan omistajiin kuuluvat muun muassa jääkiekkoilijat Saku ja Mikko Koivu sekä heidän isänsä Mikko Koivu. Yhtiön hallituksen puheenjohtaja on entinen mainosyrittäjä Jon Granström. 2000-vuosikymmenen lopulla muodostettuun 14 sijoittajan ryhmään kuuluvat myös sarjayrittäjä Marko Parkkinen sekä eräitä Laitilan Wirvoitusjuomatehtaan perustajia.''

## Ongelmia
Perniön Lihan toimitusjohtaja Rami Himantoa vastaan nostettiin maaliskuussa 2017 Varsinais-Suomen käräjäoikeudessa markkinointirikoksesta syyte, jonka mukaan yritys on käyttänyt ja myynyt 47&nbsp;000 kiloa ulkomaista sianlihaa mutta sanonut sen olevan kotimaista. Häntä syytetään myös terveysrikoksesta yrityksen käytettyä tehtaanmyymälässä myymättä jääneitä tuotteita uusien tuotteiden raaka-aineina niin, että siitä aiheutui vaaraa kuluttajille. Myös omavalvontasuunnitelmat olivat puutteellisia muun muassa allergisoivien ainesosien osalta. Himanto on myöntänyt valtaosan syytteistä mutta pitää tapahtumia vahinkoina. Toukokuussa 2017 Varsinais-Suomen käräjäoikeus katsoi salolaisen Perniön Lihan syyllistyneen markkinointirikokseen. Terveysrikossyytteen käräjäoikeus hylkäsi.

Yhtiö ilmoittaa korjanneensa tuotantojärjestelmissä ilmenneet virheet ja korjaavien toimenpiteiden jälkeen yrityksen toiminnan ovat tarkastaneet viimeisen kahden vuoden aikana useat tahot. Yrityksen toiminnasta ei ole löytynyt huomautettavaa.

## Lähteet

## Aiheesta muualla
* Perniön 1930
Kostuskasvit

**Kostuskasvit** (Costaceae) on trooppinen kasviheimo, joka kuuluu koppisiemenisten Zingiberales-lahkoon. Heimoon kuuluvat muun muassa isokostukset eli kostukset (*Costus*).

## Tuntomerkit
Heimon kasvit ovat varrellisia, joskus jopa haaroittuvia yksisirkkaisruohoja. Lehtitupessa on ilmakanavia, jotka puuttuvat ruodista ja lavasta. Lehdet sijaitsevat yhdessä spiraalikierteisessä rivissä ja ovat umpitupellisia ja kielekkeellisiä. Kukinto on tähkämäinen tai mykerömäinen, haaraton, tai harvemmin kukat ovat yksittäin. Kukkien kookkaissa tukilehdissä on usein mesiäisiä. Kukat ovat vastakohtaisia, ja kookashuulisia. Heteitä on vain yksi, jonka kookkaan ponnen puoliskojen välistä emiön luotti kulkee. Sikiäimen päällä tai lähimain sen päällä sijaitsee haarainen ja putkimainen mesiäinen. Luotissa on rimpsuinen uloke.

## Levinneisyys
Kostuskasvit kasvavat trooppisessa vyöhykkeessä erityisesti Amerikassa ja Uuden-Guinean ja Australian alueilla.

## Luokittelu
Heimossa on kuusi sukua ja 110 lajia. Suurin on isokostusten (*Costus*) suku, jossa lajeista on enemmistö: 90 lajia. Lähin sukulaisheimo on inkiväärikasvit (Zingiberaceae).

### Suvut
* *[[isokostukset|Costus]]* L. – isokostukset eli kostukset
* *[[Dimerocostus]]* Kuntze
* *[[sitruunakostukset|Monocostus]]* K.Schum. – sitruunakostukset
* *[[Tapeinochilos]]* Miq.

## Kuvia

Monocostus uniflorus.JPG|Sitruunakostuksen (*Monocostus uniflorus*) lehtiasento.
Caen rose de Malaisie.JPG|*[[Tapeinochilos ananassae]]* -lajin kukinto.


## Lähteet
* Stevens, P. F. (2001 onwards). Angiosperm Phylogeny Website: Costaceae Version 12, July 2012 [and more or less continuously updated since]. 

### Viitteet

## Aiheesta muualla
* Suomen Lajitietokeskus: Kostuskasvit – Costaceae
* Levinneisyyskartta: http://www.mobot.org/mobot/research/apweb/maps/costaceaemap.gif
Andreas Otterling

**Andreas Otterling** (s. 25. toukokuuta 1986 Örebro) on ruotsalainen pituushyppääjä ja kolmiloikkaaja. Pituushypyssä Otterlingin ulkoratojen ennätys on vuonna 2015 Karlstadissa hypätty 806 cm ja sisäratojen ennätys Tukholmassa vuonna 2016 hypätty 812 cm. Otterling edustaa KFUM Örebrota.

## Ura
Otterling saavutti pronssia pituushypyssä vuoden 2015 sisäratojen EM-kilpailuissa Prahassa. Hän on osallistunut yksiin ulkoratojen EM-kilpailuihin, vuonna 2012 Helsingissä jääden karsinnassa ilman tulosta. Hänellä on kaksi Ruotsin mestaruutta, yksi kolmiloikasta ja yksi pituushypystä.

Otterling on hypännyt kolmiloikkaa parhaimmillaan ulkoradoilla 16,21 m vuonna 2010 ja sisäradoilla 16,22 m vuonna 2010. Hän keskittyi aiemmin myös kolmiloikkaan, mutta käytyään kesällä 2014 lonkkaleikkauksessa hän on keskittynyt pelkästään pituushyppyyn.

## Lähteet
Silvano Chesani

**Silvano Chesani** (s. 17. heinäkuuta 1988 Trento) on italialainen korkeushyppääjä. Hänen ulkoratojen ennätyksensä on vuonna 2013 Modenasa hypätty 231 ja sisäratojen ennätyksensä helmikuussa 2013 Anconassa hypätty 233. Chesani edustaa Atletica Clarina Trentoa, on 190 senttimetriä pitkä ja painaa 75 kilogrammaa.

## Ura
Chesani saavutti hopeaa vuoden 2015 sisäratojen EM-kilpailuissa Prahassa. Hän jakoi toisen sijan yhdessä Kreikan Adónios Mástorasin kanssa. Chesani on osallistunut kahdesti MM-kilpailuihin, vuosina 2011 ja 2013 jääden molemmilla kerroilla karsintaan. Myös EM-kilpailuihin Chesani on osallistunut kahdesti, vuosina 2010 ja 2012, mutta jäi niissäkin karsintaan. Vuonna 2013 Chesani saavutti Välimeren kisoista hopeaa. 

Chesanin vuonna 2013 Anconassa hyppäämä sisäratojen ennätys 233 oli tuolloin myös Italian ennätys, ennen kuin Marco Fassinotti rikkoi sen vuonna 2014 hyppäämällä 234.

## Lähteet
Peter Prodromou

**Peter Prodromou** (s. 14. tammikuuta 1969 Lontoo) on brittiläinen aerodynaamikko ja insinööri. Hän työskentelee nykyisin Formula 1 -talli McLarenin pääinsinöörinä. Koulutukseltaan Prodromou on lentokoneaerodynaamikko. Hänellä on sukujuuria Kreikassa ja Kyproksella.

## Ura Formula 1 -sarjassa
Prodromou liittyi McLarenille jo vuonna 1991, heti valmistuttuaan yliopistosta. Ensimmäisellä jaksollaan Prodromou auttoi kehittämään McLarenille voittavia autoja muun muassa Ayrton Sennalle, Mika Häkkiselle ja Kimi Räikköselle. Hän toimi viimeiset vuotensa ensimmäisestä McLaren-jaksostaan tallin pääaerodynaamikkona.

Vuodet 2006-2014 Prodromou toimi Red Bull Racingilla. Hän oli mukana nostamassa tallia keskikastin tallista nelinkertaiseksi kuljettajien ja tallin maailmanmestariksi. Prodromou sai kahdeksan Red Bull-vuotensa aikana paljon arvostusta.

Syyskuussa 2014 Prodromou palasi McLarenille, nyt pääinsinöörin tehtävään.

## Lähteet